Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: 2004. évi CV. törvény (a továbbiakban: Hvt.) 51., 52., 97., 98. és 100. §-ban
Paragraph Index: 82

7. A HM SZMSZ I. fejezet /A HONVÉDELMI MINISZTÉRIUM RENDELTETÉSE, IRÁNYÍTÁSÁNAK ÉS VEZETÉSÉNEK RENDJE/ 2. /A HONVÉDELMI MINISZTÉRIUM IRÁNYÍTÁSA ÉS VEZETÉSE/ (6) bekezdése helyébe az alábbi (6) bekezdés lép: „(6) A kabinetfőnök a minisztérium hivatali szervezetének vezetője, a Honvéd Vezérkar kivételével vezeti a minisztériumi szervek tevékenységét. A jogszabályokban és az állami irányítás egyéb jogi eszközeiben meghatározottak szerint – a szakmai követelményeknek megfelelően – hivatali felettesként irányítja az alárendeltségébe tartozó HM szervek és szervezetek tevékenységét, koordinálja a minisztérium működését. A Honvéd Vezérkar főnök részére meghatározottak kivételével irányítja a miniszter hatáskörébe tartozó döntések előkészítését, valamint végrehajtásuk tervezését, szervezését. A Honvédelmi Minisztérium munkatervezésének és működésének koordinációjára az államigazgatásban alkalmazott egységes tervezési és koordinációs szabályok vonatkoznak. A működést biztosító alapokmányok a minisztérium egészének működését szabályozzák, amelyek kidolgozásáért, továbbá a minisztérium egészének koordinált működéséért a kabinetfőnök felelős.”

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes